Hierdie week gesels ons net oor FISIEKE mishandeling en volgende week oor VERBALE mishandeling.
Net soos verbale mishandeling, gaan fisieke mishandeling nie soseer oor geweld nie maar hoofsaaklik oor MAG. Dis ‘n persoon se poging om mag oor iemand anders te kry of te behou. In die meeste gevalle is dit omdat die persoon self met ‘n lae selfbeeld sukkel.
LOUIS: Nee, net dat dit vir sommige vroue makliker is as vir ander. Ons moet onthou dat daar ALTYD ander opsies is. Selfs al klink dit na onaangename opsies, bly dit opsies. Gelukkig is die wet aan die mishandelde persoon se kant. Dit is dus maklik om ‘n interdik teen iemand te kry. As so ‘n interdik oortree word, word die skuldige vinnig gearresteer. Sou hy hom later weer hieraan skuldig maak, is tronkstraf ‘n onvermydelike gevolg.